શાળાના પ્રિન્સિપાલ શકીલ અહેમદ પઠાણ કહે છે, ‘હું શાળા સાથે અનોખા સંબંધથી બંધાયેલો છું. કોઈને અતિશયોક્તિ લાગતી હોય, પરંતુ શાળામાં અભ્યાસ કરતા દરેક બાળક પ્રત્યે મારી ફરજ રહેલી છે. તેમનાં માતા-પિતા જેટલા વિશ્વાસથી તેમને અમારી પાસે મુકે છે સામે પક્ષે અમારી પણ તેટલી જ જવાબદારી બને છે. અમારી શાળાને સરકાર તરફથી અનેક પુરસ્કારો મળ્યા છે. બાળકો પણ અનેક સ્પર્ધા જીતી ચૂક્યા છે. અમારું સાચું ઇનામ તો અમારા બાળકોનું ભાવિ છે. અહીંથી પાસ થઈને બાળક જ્યારે પોતાના જીવનની શરૃઆત કરે અને તેમાં તે સફળ થાય ત્યારે ખરેખર લાગે છે કે અમે કંઈક કરી રહ્યાં છીએ.’